- 587 
Machina non segnis: lento pede tardius ibunt 
Acta gradu tibi praela boum, mora sed tulit illa 
Grande operae pretium: melius siccatur arundo 
Inter cunctantes compressa diutius orbes, : 
Quam cursim-et celeri vix delibata rotatu. 
Adde, quod interdum justo plus defluit humor, 
Quantum nulla satis capiant, nec ahena coquendo 
Sufficiant , superetque manus, superetque ministros: 
Quem tempestivus nisi perpurgaverit iznis, 
Degenerem certe capit insincerus acorem; 
Vappa fit, et nulla satis emendabitur arte. 
Partito res est ita dispensanda labore, 
Ut quantum humoris vice quavis praela liquarint, 
Tantum flamma tibi purgare, et ahenea possint, 
Quare age in oblongum, patulo quod margine praelis 
Subjicitur, dulcis primo fluat humor ahenum. 
Nullae illum flammae, nulla hoc incendia labro 
Exagitant: aptus procurrit at inde canàlis 
Ligneus, ignivomam properet quo succus in aedem. 
Scilicet haud longe, senis suífossa caminis, 
Aestuat, impositisque ignes occludit ahenis 
Ampla domus. Clausis quovis sub foraice flammis 
Bina fenestellae geminae spiracula laxant. 
AÀ latere excisus paries sena ostia pandit, 
Qua vi et praeduris ferme nemora integra contis 
Inducunt famuli. Vegrandia robora primo 
Obtrudunt, atque illa rogis fundamina ponunt. 
Tum cumulant excisa suis ramalia truncis, 
Arentesque addunt stipulas, quo grandior ignis 
Ardeat, et crudum permiscens flamma liquorem 
Crispet in ampullam, et bullantibus asperet undis. 
Prima haec secernit crassam ebullitio faecem, 
In labra summa vocans: quin et quae plurima fundo 
Sessitat, undanti per se despumat aheno. 
Nec minus interea foedam capulator amurcam, 
Et passim innantes cribro legit undique sordes: 
Ferventemque diu versansque, agitansque lebetem 
